बृहत्संहिता/अध्यायः ५६
५६ वज्रलेपलक्षणाध्यायः ।।
 आमं तिन्दुकं आमं कपित्थकं पुष्पं अपि च शाल्मल्याः ।	
 बीजानि शल्लकीनां धन्वनवल्को वचा चैति ।।	५६.०१ ।। 
 एतैः सलिलद्रोणः क्वाथयितव्यो +अष्टभागशेषश्च ।	
 अवतार्यो +अस्य च कल्को द्रव्यैरेतैः समनुयोज्यः ।।	५६.०२ ।। 
 श्रीवासकरसगुग्गुलुभल्लातककुन्दुरूकसर्जरसैः ।	
 अतसीबिल्वैश्च युतः कल्को +अयं वज्रलेपऽख्यः ।।	५६.०३ ।। 
 प्रासादहर्म्यवलभीलिङ्गप्रतिमासु कुड्यकूपेषु ।	
 सन्तप्तो दातव्यो वर्षसहस्रायुतस्थायी ।।	५६.०४ ।। 
 लाक्षाकुन्दुरुगुग्गुलुगृहधूमकपित्थबिल्वमध्यानि ।	
 नाग*फलनिम्ब[क्.बलाफल]तिन्दुकमदनफलमधूकमञ्जिष्ठाः ।।	५६.०५ ।। 
 सर्जरसरसऽमलकानि चैति कल्कः कृतो द्वितीयो +अयम् ।	
 वज्राख्यः प्रथमगुणैरयं अपि तेष्वेव कार्येषु ।।	५६.०६ ।। 
 गोमहिषाजविषाणैः खररोम्णा महिषचर्मगव्यैश्च ।	
 निम्बकपित्थरसैः सह वज्रतलो[क्.वज्रतरो] नाम कल्को +अन्यः ।।	५६.०७ ।। 
 अष्टौ सीसकभागाः कांसस्य द्वौ तु रीतिकाभागः ।	
 मयकथितो योगो +अयं विज्ञेयो वज्रसङ्घातः ।।	५६.०८ ।।